CELEX: 62012TN0488
Language: et
Date: 2012-11-12 00:00:00
Title: Kohtuasi T-488/12: 12. novembri 2012 . aasta esitatud hagi — CITEB ja Belgo-Metal versus parlament

12.1.2013   
            
            
               ET
            
            
               Euroopa Liidu Teataja
            
            
               C 9/42
            
         12. novembri 2012. aasta esitatud hagi — CITEB ja Belgo-Metal versus parlament
   (Kohtuasi T-488/12)
   2013/C 9/76
   Kohtumenetluse keel: prantsuse
   
      Pooled
   
   
      Hagejad: Cit Blaton SA (CITEB) (Schaerbeek, Belgia) ja Belgo-Metal (Wetteren, Belgia) (esindaja: advokaat R. Simar)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tunnistada tühistamishagi vastuvõetavaks;
            
         
               —
            
            
               tühistada otsus, millega Euroopa Parlamendi infrastruktuuri ja logistika peadirektoraat jättis 7. septembril 2012 hagejate pakkumuse kõrvale ja sõlmis hankelepingu teise pakkujaga ning millest hagejaid teavitati 7. ja 18. aprilli 2012. aasta kirjadega;
            
         
               —
            
            
               mõista kohtukulud välja Euroopa Parlamendilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et rikutud on finantsmääruse (1) artikli 89 lõikeid 1 ja 2 ja artiklit 92, rakendusmääruse (2) artikli 135 lõikeid 1 ja 5 ja direktiivi 2004/18 (3) artiklit 49 ning konkurentsi, läbipaistvuse, võrdse kohtlemise, proportsionaalsuse ja hoolikuse põhimõtteid, kuna vaidlustatud otsus ei sisalda hindamiskomisjoni aruannet, mis kujutab endast otsuse põhjendust, ning seega ei ole hagejatel võimalik kontrollida eduka pakkumuse nõuetekohasust.
            
         
               2.
            
            
               Teine väide, et on tehtud ilmselge hindamisviga ja rikutud on põhjendamiskohustust, finantsmääruse artikli 100 lõiget 2, lepingudokumente ja selle sõlmimist reguleerivaid sätteid, kuna vaidlustatud otsust ei ole tulenevalt sellest, et see ei sisalda teavet hindamiskomisjoni aruande kohta üksikasjalikult ja asjakohaselt põhjendatud.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1, ELT eriväljaanne 01/04, lk 74)
   
      (2)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1, ELT eriväljaanne 01/04 lk 145)
   
      (3)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114, ELT eriväljaanne 06/07 lk 132)